TV7 JERUUSALEMMA UUDISED
Tänased teemad -
Euroopa moslemid ja juudid võitlevad usuvabaduse eest
Üle poole ida-jeruusalemlastest tahavad Iisraeli kodakondsust
2040. aastal ootab Iisraeli veekriis
Reykjavik keelustab Iisraeli tooted
TV7 Jeruusalemma Uudistest - Shalom!
Ynet Newsi teatel kiitis Islandi pealinna Reykjaviki valitsus heaks
resolutsiooni kõigi Iisraeli toodete boikoteerimise kohta.
Resolutsioon on ilmselt täiesti sümboolne,
kuna see ei maini konkreetseid firmasid ega tooteid
ja pole selge, kas Reykjaviki linnavalitsusel
on olnud seni mingeid ärisuhteid Iisraeli firmadega.
Eelnõu esitas valitsuses enamuses olev Sotsiaaldemokraatlik Liit
ja selle esindaja, kes tahab veeta ülejäänud aasta
Palestiina aladel humanitaartööd tehes.
Reykjaviki linnavalitsus on varem heaks kiitnud resolutsiooni,
kus tunnustatakse palestiinlaste õigusi iseseisvusele
ja oma iseseisvale riigile.
Linnavalitsus on kritiseerinud ka
Iisraeli valitsuse "rassistlikku apartheidipoliitikat".
Iisraeli Välisministeeriumi teatel
purskas Reykjaviki linnavalitsuses vihavulkaan.
"Kuuleme üleskutseid Iisraeli boikoteerimiseks
ilma muu põhjuse või õigustuseta peale puhta viha.
Loodame, et keegi tuleb Islandis mõistusele
ja lõpetab Lähis-lda ainsat demokraatiat Iisraeli sihtiva
pimeduse ja ühepoolsuse."
Üldiselt peetakse Islandit väga Iisraeli-kriitiliseks.
Israel HaYom kirjutab Washingtoni Lähis-Ida Poliitika Instituudi
uuest uurimusest, mille järgi 52 % Ida-Jeruusalemma araablastest
tahaks olla Iisraeli kodanik
ja 45 % Palestiina riigi kodanik.
2011. a tehtud uurimuse järgi pidas vaid 40% ida-jeruusalemlastest
Iisraeli kodakondsust Palestiina omast paremaks.
Kahe riigi lahendust toetab 70 % elanikest
ja nad tunnustavad ka juutide õigust riigile.
Juudas ja Samaarias arvas sama vaid 13 % araablasi
ja Gazas 11 %.
61 % Ida-Jeruusalemma elanikest toetab sõjalist kokkupõrget Iisraeliga.
Enamik neist tunnistas ka oma poliitilisi sidemeid Hamasiga,
mitte Palestiina omavalitsusega.
Ca 90 000 ida-jeruusalemlasel, kes elavad väljaspool turvatara,
on kõige radikaalsemad vaated.
Sama sektor tahtis 2011. a uurimuse järgi
kõige rohkem Iisraeli kodakondsust saada.
Ynet Newsi teatel rajasid Euroopa moslemite ja juutide juhid
ühise nõukogu Euroopa usuvabaduse kaitseks.
The Muslim Jewish Leadership Council MJLC
on esimene omataoline juutide ja moslemite ühisnõukogu.
Selle loomiseni viisid EL riikide jätkuvad katsed
piirata ümberlõikamist ja rituaalseid loomaohvreid.
MJLCsse kuuluvad Euroopa Rabide Nõukogu,
Maailma Islami Abiorganisatsioon, Saksa Liitvabariigi Islaminõukogu
ja Saudi Araabia kuninga Abdullah'
Rahvusvaheline Religioonide ja Kultuuride Dialoogikeskus.
Nõukogu rajajate sõnul on see esimene foorum,
kus need kaks usundit teeksid koostööd,
et õhutada EL institutsioone ja valitsusi
edendama mõistmist ja lugupidamist ning võimaldama vahetut teavitustööd
kohalike ja rahvuslike usukogukondade vajaduste,
murede ja väljakutsete kohta.
Uue nõukogu esimeses avalduses
kritiseeriti Euroopasse saabunud põgenike halba kohtlemist.
Väidetavalt ei võimaldata põgenikele kaitset,
arstiabi, läbipääsu ega transporti.
Tegevusetuse tõttu on põgenikest saanud
arvukate hirmsate tapmiste eest vastutavate paduroimarite ohvrid.
Põgenikekriis olevat vastuolus inimõigustega,
millele ühinenud Euroopa rajatud on.
Nõukogu õhutas Euroopa poliitikuid
tegutsema põgenike lugupidava ja inimliku kohtlemise heaks,
kuni nad varjupaigaotsust ootavad.
Nõukogu soovitas eraisikutel ja usuühendustel põgenikke toetada.
Ynet News kirjutab uurimusest,
mille järgi Iisrael satub 2040. aastaks tõsisesse veekriisi.
Lähis-Idas, kus pinnavett on vähe ja tarbimine kõrge,
tabab 330st riigist 13t äärmuslik veekriis.
Iisrael kuulub vastava nimekirja kümne enim kannatava riigi hulka.
Maailma Ressursiinstituudi WRI teatel
on Lähis-Idas juba praegu maailma väikseimad veevarud.
Regioonis kasutatakse palju põhjavett ja puhastatud merevett.
Lähis-Idas ja mujal muutuvad tõenäoliselt üldiseks
kanalisatsioonivee taaskasutussüsteemid.
Lähis-Idas on riike, kes toetuvad desalineerimisele
ja peavad ehk lõpetama oma toidu tootmise
maaharimise rohke veevajaduse tõttu.
WRI uurijate sõnul on näiteks Saudi Araabia öelnud,
et muutub täiesti sõltuvaks importteraviljast 2016. aastaks.
Need olid meie tänased uudised. Shalom ja kohtumiseni!
Tõlge: Monika Jaaguri